# שפות גרמאניות

**השפות הגרמאניות** הן אחד הענפים של השפות ההודו-אירופיות, שכוללות את השפות שדיברו השבטים הגרמאניים שהתיישבו בצפון אירופה לאורך גבולות האימפריה הרומית, ואת השפות המודרניות שהתפתחו מהן.

נהוג לחלק את השפות הגרמאניות לשלוש קטגוריות: שפות גרמאניות מזרחיות, שפות גרמאניות מערביות, ושפות גרמאניות צפוניות. כל השפות הגרמאניות המזרחיות נכחדו.

בעולם חיים 515 מיליון דוברי שפות גרמאניות כשפות אם, רובם דוברי גרמנית (128 מיליון דוברים, רובם כשפת אם) או אנגלית (לפי הערכות יש כשני מיליארד דוברי אנגלית, אך רק מיעוטם כשפה ראשונה). השפות הגרמאניות המודרניות נכתבות בימינו באלפבית לטיני, למעט יידיש, הנכתבת באלפבית עברי.

## מאפיינים

השפות הגרמאניות מתאפיינות בכמה מאפיינים לשוניים ייחודיים:

* **חוק גרים** – כלל חילוף העיצורים, שהוא מהמאפיינים הבולטים יותר. (לדוגמה: **f**oo**t**/**F**u**ß**/**v**oe**t** לעומת **p**ie**d** בצרפתית או **p**ē**d**a בלטבית).
* הטעמת ההברה הראשונה במילה או ההברה הראשונה של השורש.
* "אומלאוט", שינוי תנועה באמצע השורש. (לדוגמה: f**oo**t→f**ee**t/F**u**ß→F**ü**ße).
* קיומם של **פעלים חזקים** ו**פעלים חלשים**. פעלים חזקים הם פעלים אשר במעבר לצורות ה-past וצורות ה-perfect, משתנה בהם אות במרכז השורש (לדוגמה: ring→r**a**ng→r**u**ng/ringen→r**a**ng→ger**u**ngen); פעלים חלשים הם פעלים אשר במקרים אלו מתווספות אליהם סופיות כמו t או d (לדוגמה: look→look**ed**→look**ed**/fragen→frag**te**→gefrag**t**).
* יצירת שייכות על ידי הוספת ~s בסוף מילה (לדוגמה: man→man'**s**/mann→mann**es**).
* ערך הפלגה דומה (לדוגמה: rich→rich**er**→riche**st**/reich→reich**er**→reich**st**).
* דמיון לקסיקלי רב באוצר המילים.

## סיווג

השפות הגרמאניות והדיאלקטים שלהן
* שפות גרמאניות מערביות
	+ שפות גרמאניות עיליות
		- גרמנית
		- אלמאנית
		- לוקסמבורגית
		- יידיש
	+ שפות גרמאניות תחתיות
		- הולנדית
		- אפריקאנס
		- לימבורגית
		- גרמנית תחתית
		- זיילנדית
	+ שפות גרמאניות אינסולריות
		- פריזית
		- סקוטית
		- אנגלית
* שפות גרמאניות צפוניות
	+ שפות גרמאניות צפוניות קונטיננטליות
		- דנית
		- שוודית
		- נורווגית ספרותית
	+ שפות גרמאניות צפוניות אינסולריות
		- איסלנדית
		- פארואזית
		- נורווגית חדשה
		- נורן (נכחדה)
* שפות גרמאניות מזרחיות
	+ בורגונדית (נכחדה)
	+ ונדאלית (נכחדה)
	+ לומברדית (נכחדה)
	+ גותית (נכחדה)

הדיאלקטים של השפות הגרמאניות במאה הראשונה
  מזרח גרמאני
  צפון גרמאני
והדיאלקטים הגרמאניים המערביים
  ים צפוני גרמאני
  וסר ריין גרמאני
  אלבה גרמאני
השפות גרמאניות בתחילת המאה העשירית לספירה

**צפוןנורדית עתיקה מערביתנורדית עתיקה מזרחיתגוטלאנדית עתיקהמזרחגותיתמערבאנגלית עתיקהשאר השפות הגרמאניות המערביות**

הדיאלקטים של השפות הגרמאניות כיום

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| העת העתיקה 500–100 BCE |  התקופה הרומית הקדומה 100 BCE–100 CE |  התקופה הרומית 100–300 | שלהי תקופת הרומים 300–600 | ימי הביניים המוקדמים 600–1100 | שיא ימי הביניים 1100–1350 | סוף ימי הביניים 1350–1500 | הרנסאנס 1500–1700 | העת החדשה 1700 עד היום |
| פרוטו-גרמאנית | גרמאנית מערבית | גרמאנית מערבית של נהר האלבה | גרמנית עילית פרימיטיבית | גרמנית עילית עתיקה, לומברדית | גרמנית עילית תיכונה | גרמנית עילית חדשה מוקדמת | ניבים שונים של גרמנית |
| גרמנית, יידיש וניבים דומים |
| גרמאנית מערבית באזור וזר-ריין | פרנקית פרימיטיבית | פרנקית | גרמנית עילית עתיקה |
| הולנדית עתיקה | הולנדית אמצעית | הולנדית אמצעית | לימבורגית | לימבורגית |
| הולנדית | הולנדית |
| אפריקאנס |
| גרמאנית מערבית של הים הצפוני | סקסונית פרימיטיבית | סקסונית עתיקה | סקסונית תחתית אמצעית | סקסונית תחתית |
| אנגלו-פריזית | פריזית פרימיטיבית | פריזית עתיקה | פריזית אמצעית | פריזית |
| אנגלית פרימיטיבית | אנגלית עתיקה | אנגלית תיכונה | אנגלית תיכונה | אנגלית חדשה מוקדמת | אנגלית |
| סקוטית קדומה | סקוטית אמצעית | סקוטית |
| גרמאנית צפונית | נורדית קדומה | נורדית מערבית קדומה | איסלנדית קדומה | איסלנדית |
| נורווגית עתיקה | פארואזית חדשה מוקדמת | פארואזית |
| נורן | נכחדה |
| נורדית מזרחית עתיקה | נורווגית אמצעית | נורווגית |
| דנית עתיקה | דנית אמצעית | דנית |
| שוודית עתיקה | שוודית אמצעית | שוודית וניבים דומים |
| גוטנית עתיקה | גוטנית | גוטנית |
| גרמאנית מזרחית | גותית | ניבים גותים שונים | גותית של האי קרים | נכחדה |
| ונדלית | נכחדה |
| בורגונדית | נכחדה |

## שפות מדוברות

עם השפות הגרמאניות נמנות:

* גרמנית
* יידיש
* אנגלית
* הולנדית
* גרמנית תחתית
* אלמאנית, המדוברת בחלקים שונים של גרמניה, שווייץ, צרפת, אוסטריה ואיטליה.
* פריזית, שפה המדוברת בהולנד ובגרמניה
* פארואזית, שפה קרובה לאיסלנדית המדוברת באיי פארו
* אפריקאנס
* דנית
* שוודית
* נורווגית
* איסלנדית
* גוטנית
* לכודיש, מדוברת בשופפלוך בבוואריה
* סקסונית עילית

## שפות שנכחדו

* נורדית עתיקה
* גותית
* פרנקית (Frankish)
* לומברדית (Lombardic)
* בורגונדית (Burgundian)
* נורנית
* ונדלית (Vandalic)

## קישורים חיצוניים

 מדיה וקבצים בנושא **שפות גרמאניות** בוויקישיתוף
* Re-Romanization of English
* שפות גרמאניות, באתר אנציקלופדיה בריטניקה (באנגלית)
* שפות גרמאניות, דף שער בספרייה הלאומית